Αξιολόγηση+σχολικών+βιβλίων


 * Αξιολόγηση στα σχολικά βιβλία**

- Ορισμένα βιβλία, όπως για παράδειγμα της Νεοελληνικής Γλώσσας της Α΄ Γυμνασίου είναι πολύ πυκνά και κουράζουν τους μαθητές. Ετσι, ο καθηγητής ή πρέπει να επιμείνει αφιερώνοντας πολύ χρόνο ώστε οι μαθητές να κατανοήσουν, ή να προχωρήσει προκειμένου να καλύψει τους στόχους του αναλυτικού προγράμματος. Στο τέλος μένει η αίσθηση της «λειψής» διδασκαλίας. - Καθηγητές διαμαρτύρονται για κακή ανθολόγηση κειμένων (Νεοελληνικά Γ΄ Γυμνασίου). Εκτιμούν μάλιστα ότι παλιό βιβλίο ήταν καλύτερο σε αυτό. Το νέο δεν περιέχει εξωκειμενικές πληροφορίες. - Μαθητές διαμαρτύρονται για τις πολλές παραπομπές σε άλλα κείμενα, όπως π.χ. συμβαίνει στη Νεοελληνική Γλώσσα Γ΄ Γυμνασίου. Μπορεί η αναζήτηση πηγών να είναι μία σημαντική διαδικασία μάθησης, όμως κρίνεται ιδιαίτερα δύσκολη για παιδιά αυτής της ηλικίας. - Σε ορισμένα βιβλία, για παράδειγμα αυτό των Αρχαίων Ελληνικών της Α΄ Γυμνασίου, υπάρχουν σημεία πολύ δύσκολα για το επίπεδο των μαθητών. Αυτό αποθαρρύνει τους μαθητές με αποτέλεσμα στο τέλος να χάνουν το ενδιαφέρον τους για το νέο βιβλίο. «Εχετε συναντήσει στο νέο διδακτικό βιβλίο επιστημονικές ανακρίβειες;». «Μπορεί να ολοκληρωθεί μια διδακτική ενότητα στο διαθέσιμο χρόνο;». «Σε ποιο βαθμό οι δραστηριότητες που περιέχει το βιβλίο ανταποκρίνεται στο γνωστικό υπόβαθρο και την ηλικία των μαθητών;». Αυτές είναι ορισμένες από τις ερωτήσεις που περιλαμβάνονται στα ερωτηματολόγια, τα οποία θα σταλούν στους εκπαιδευτικούς για την αξιολόγηση των νέων βιβλίων. «Η πλειονότητα των βιβλίων νομίζω ότι χρήζει παρεμβάσεων. Μάλιστα, δεν πρέπει να αποκλεισθεί η απόσυρση βιβλίου», ανέφερε -μιλώντας στην «Κ»- ο πρόεδρος του Παιδαγωγικού Ινστιτούτου κ. Δημήτρης Βλάχος. O ίδιος εστιάζει στη σημασία της αξιολόγηση των βιβλίων από τους ίδιους τους εκπαιδευτικούς που τα «ζουν» μέσα στην τάξη. Ειδικότερα, με βάση τη διαδικασία που έχει οργανώσει το αρμόδιο Τμήμα Αξιολόγησης του Παιδαγωγικού Ινστιτούτου, η αξιολόγηση θα γίνει σε δύο φάσεις. Στην πρώτη, θα δοθούν σε 250 νηπιαγωγούς ερωτηματολόγια για την αξιολόγηση του οδηγού του νηπιαγωγού, για καθένα από τα 29 διδακτικά πακέτα του Δημοτικού θα δοθούν σε 200 εκπαιδευτικούς διαφορετικών σχολικών μονάδων 5.800 ερωτηματολόγια, ενώ για καθένα από τα 26 νέα διδακτικά πακέτα του Γυμνασίου θα δοθούν σε 150 εκπαιδευτικούς διαφορετικών σχολικών μονάδων 3.900 ερωτηματολόγια. Τα ερωτηματολόγια θα σταλούν στα σχολεία αρχές Ιουνίου και θα επιστραφούν από τους εκπαιδευτικούς με το τέλος της σχολικής χρονιάς. Θα ακολουθήσει η επεξεργασία των απαντήσεων. Η δεύτερη φάση θα περιλαμβάνει προσωπικές συνεντεύξεις με εκπαιδευτικούς και σχολικούς συμβούλους μόνο για όσα βιβλία διατυπώθηκαν έντονες ενστάσεις από τους εκπαιδευτικούς. Τέλος, θα αξιολογηθούν (με την ίδια διαδικασία) τα 13 βιβλία του Δημοτικού και τα 25 του Γυμνασίου, που θα εισαχθούν στα σχολεία το έτος 2007-2008.
 * Κ αθηγητές Γυμνασίου καλούνται να καταθέσουν τις παρατηρήσεις τους για τα νέα εγχειρίδια ****στο Γυμνάσιο**
 * 9.700 ερωτηματολόγια σε εκπαιδευτικούς από το Παιδαγωγικό Ινστιτούτο**

Στρατος Στρατηγακης, Μαθηματικος

//__ΚΕΕ__//

Το Κέντρο Εκπαιδευτικής Έρευνας (Κ.Ε.Ε.) είναι νομικό πρόσωπο ιδιωτικού δικαίου, ιδρύθηκε το 1995, εδρεύει στην Αθήνα και εποπτεύεται από τον Υπουργό Εθνικής Παιδείας και Θρησκευμάτων.

Το Κέντρο εκπονεί έρευνες σε εκπαιδευτικά θέματα, εκτελεί ερευνητικά προγράμματα που ανατίθενται σε αυτό ή σχεδιάζονται με δική του πρωτοβουλία.

Παράλληλα πραγματοποιεί εκδόσεις και οργανώνει συνέδρια για διάφορα εκπαιδευτικά θέματα μεταξύ των οποίων ιδιαίτερη θέση κατέχουν όσα αναφέρονται στην έρευνα και στη δημιουργία της αντίστοιχης υποδομής. Για την επίτευξη των σκοπών του το Κ.Ε.Ε. συνεργάζεται επίσης με συγγενείς ερευνητικούς φορείς και με διεθνείς οργανισμούς (ΟΟΣΑ, UNESCO, κ.λπ.)

Επίσης στο Κ.Ε.Ε. λειτουργεί βιβλιοθήκη που είναι στη διάθεση των ερευνητών